SIR নিয়ে সুপ্রিম কোর্টে জোর ধাক্কা কমিশনের, রায়কে স্বাগত জানালেন অভিষেক

ওয়েবডেস্ক- এসআইআর (SIR) নিয়ে সুপ্রিম কোর্টের (Supreme Court) কাছে জোর ধাক্কা খেয়েছে নির্বাচন কমিশন (Election Commission)। তার পরেই সোচ্চার হলেন তৃণমূলের সেকেন্ড কমান্ড, ডায়মন্ডহারের সাংসদ অভিষেক ব্যানার্জি (Abhishek Banerjee) । বারাসতের জনসভা থেকে তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় বলেন, আজ কোর্টে হারালাম, এপ্রিলে ভোটে হারাব, তৈরি থাকো।’ এক্স হ্যান্ডেলে অভিষেক বলেন, নির্বাচন কমিশনের প্রতি সুপ্রিম কোর্টের এই যুগান্তকারী নির্দেশকে আমরা আন্তরিকভাবে স্বাগত জানাই। এই অত্যন্ত প্রয়োজনীয় হস্তক্ষেপ। যা নিষ্ঠুর, রাজনৈতিকভাবে অনুপ্রাণিত এবং অত্যন্ত অন্যায্য এসআইআর প্রক্রিয়ার

উপর এক চূড়ান্ত ধাক্কা দিয়েছে। সুপ্রিম কোর্ট যথাযথভাবে নির্দেশ দিয়েছে যে “যৌক্তিক অসঙ্গতি’, এর অস্পষ্ট, ভয়াবহ লেবেলযুক্ত ব্যক্তিদের নাম জনসমক্ষে প্রকাশ করতে হবে। বিজেপি-কমিশন জোটের বাংলা-বিরোধী জমিদারদের পরিচয় প্রকাশ্যে এনেছে। স্পষ্টভাবে নির্দেশ দেওয়া হয়েছে যে ম্যাপবিহীন ভোটারদের তালিকা প্রকাশ করতে হবে, বিএলএ-II-দের শুনানিতে যোগদানের অনুমতি দিতে হবে, শুনানির স্থান উল্লেখযোগ্যভাবে বৃদ্ধি করতে হবে, মাধ্যমিক প্রবেশপত্র বৈধ পরিচয়পত্র হিসেবে গ্রহণ করতে হবে এবং প্রতিটি তলব করা ভোটারকে লিখিত রসিদ দিতে হবে। এটি নির্বাচন কমিশনের মুখে একটি বিচারিক চড়, এবং বাংলার মানুষ ব্যালট বাক্সে বিজেপিকে আরও তীব্র গণতান্ত্রিক চড় মারবে’।

We wholeheartedly welcome the landmark direction of the Supreme Court to the Election Commission. This much-needed intervention has dealt a decisive blow to the CRUEL, POLITICALLY MOTIVATED and deeply UNJUST SIR process.

The SC has rightly ordered that the names of those…

— Abhishek Banerjee (@abhishekaitc) January 19, 2026

বারাসত থেকেই অভিষেকের ঘোষণা, ‘আজ কোর্টে হারালাম, এপ্রিলে ভোটে হারাব, তৈরি থাকো। দু’গালে কষিয়ে থাপ্পর মেরেছে সর্বোচ্চ আদালত। লজিক্যাল ডিসক্রেপেন্সির (Logical Fiscrepancy Issue) অজুহাতে বাংলার বৈধ ভোটারের নাম কাটার চেষ্টা করছে এই অভিযোগ করেছিলেন মুখ্যমন্ত্রী মমতা বন্দ্যোপাধ্যায় এবং অভিষেক বন্দ্যোপাধ্যায় (Abhishek Banerjee)। এ ব্যাপারে মামলা গড়িয়েছিল সুপ্রিম কোর্টেও (Supreme Court Order)। ওই মামলায় সোমবার নির্বাচন কমিশনের উদ্দেশে সুপ্রিম কোর্ট স্পষ্ট জানিয়ে দিয়েছে, লজিক্যাল ডিসক্রেপেন্সির লিস্ট প্রকাশ করতে হবে। আর আদালতের সেই রায় সামনে আসতেই বারাসতের কাছারি ময়দানের সভা থেকে বিজেপি এবং কমিশনের (Election Commission, BJP) বিরুদ্ধে গর্জে উঠলেন অভিষেক।