নদিয়ায় অভিষেকের রোড শো ঘিরে উন্মাদনা, কাতারে কাতারে ভিড়

ওয়েবডেস্ক- নদিয়ায় (Nadia) আজ অভিষেক বন্দ্যোপাধ্যায় (Abhishek Banerjee) । মতুয়াগড়ে তাঁর এই জনসভাকে ঘিরে তুমুল উন্মাদনা। অভিষেককে একবার দেখার জন্য কাতারে কাতারে মানুষের ভিড়। অভিষেকের দিকে ফুলের পাপড়ি ছড়িয়ে তাঁকে শুভেচ্ছা জানাচ্ছে মানুষ। সকলের দিকে হাত নেড়ে শুভেচ্ছা গ্রহণ করেন তিনি। আসন্ন বিধানসভা নির্বাচনকে কেন্দ্র করে রাজ্যেজুড়ে ভোট উন্মাদনা। সেই আবহেই আজ মতুয়াগড়ে জনসভা করছেন তৃণমূলের সেকেন্ড ইন কমান্ড, ডায়মন্ড হারবারের সাংসদ।

ভোটের আগে পর পর সভা করছেন অভিষেক। ইতিমধ্যেই তাঁর বারুইপুর, মালদা, ইটাহার, আলিপুরদুয়ার সভা সেরে ফেলেছেন তিনি। জানুয়ারি মাসেই ১৯ দিনে রাজ্য জুড়ে ২৬টি রাজনৈতিক সভা করবেন তিনি। বারুইপুর দিয়ে অভিষেকের এই কর্মসুচি শুরু হয়েছে। অভিষেকের প্রায় সব সভায় মঞ্চে আদলে তৈরি করা হয়েছে র‍্যাম্প। প্রায় সব সভাতেই সেই মঞ্চ দেখা গেছে। উদ্দেশ্য মানুষে আরও কাছে জনসংযোগ করা।

আরও পড়ুন- ‘আবার জিতবে বাংলা’ কর্মসূচিতে আজ নদিয়ায় রোড শো অভিষেকের

সেইভাবেই মঞ্চের একদম সামনে থেকে পরিযায়ী শ্রমিক তাদের পরিবার সহ সাধারণ মানুষের সঙ্গে কথা বলেন অভিষেক। বেলডাঙায় উত্তেজনার আবহেই অভিষেক বন্দ্যোপাধ্যায়ের এই সভা। “যতই করো হামলা, আবার জিতবে বাংলা’ এই কর্মসূচিকে সামনে রেখে প্রচার করছেন অভিষেক। বিজেপির হাতে বার বার বাঙালিদের হেনস্থা ও নির্যাতনের বিরুদ্ধে গত ২ জানুয়ারি থেকে এই কর্মসূচিকে সামনে রেখে প্রচার শুরু করেন অভিষেক। বারুইপুর দিয়ে প্রথম সভা শুরু হয়।